ในสมัยตอนที่ผมยังเป็นเด็ก ผู้ใหญ่มักจะชอบเล่าเรื่องผีให้ฟัง เพราะเวลาที่เด็กได้ฟังแล้วเนี่ย ก็จะเชื่อทันที แล้วก็จะจินตนาการตาม จนตัวเองรู้สึกกลัว ซึ่งในตอนนั้นผมก็รู้สึกกลัวจริง ๆ นั่นแหละ เพราะว่าเรายังแยกแยะไม่ออกว่าอันไหนเรื่องจริงอันไหนเรื่องแต่ง พอผมได้ฟังเรื่องผีแล้วเนี่ย ผมก็จะไปเล่าต่อให้เพื่อน ๆ ฟังอีกทีหนึ่ง จนถึงขั้นจับกลุ่มปิดไฟคุยเรื่องผีกันเลย เพื่อน ๆ ก็จะเอาเรื่องผีที่ตัวเองได้ฟังมาเนี่ย มาเล่าให้เราฟังอีกทีหนึ่ง แล้วเราก็จะสนุกสนานกับการเล่าเรื่องผีให้ฟังกัน นอกจากนั้นในตอนกลางคืน จะมีรายการวิทยุ ชื่อว่าอาฟเตอร์ช็อก เป็นรายการเกี่ยวกับเรื่องผี ซึ่งเขาจะเชิญ เอ่อ..ผู้ที่มีประสบการณ์ ด้าน..ด้านผีเนี่ย มาเล่าเรื่องผีให้ฟัง หรือไม่ก็ให้ผู้ฟังทางบ้านเนี่ย โทรเข้าไปในรายการ แล้วก็เล่าเรื่องผีผ่านทางวิทยุ คนที่หลับดึก ๆ ก็จะได้ฟังบ่อย ๆ อย่างผมเนี่ยจะไม่ค่อยนอน ชอบเปิดวิทยุฟัง แล้วเราก็จะนอนไม่หลับ เพราะว่าพอเราได้ฟังเรื่องผีเนี่ย เราก็จะกลัว กลัวผีมาหลอก เดี๋ยวผมจะลองเล่าเรื่องผีให้ฟังสักเรื่องหนึ่งนะครับ เรื่องนี้เป็นเรื่องที่เล่าขานกันมากในจังหวัดเชียงใหม่นะครับ ไม่รู้ว่าเป็นเรื่องจริงหรือว่าเรื่องแต่ง แต่ว่าเป็นเรื่องที่เกิดขึ้นในมหาวิทยาลัย มช.นะครับ เป็นมหาวิทยาลัยชื่อดังของเชียงใหม่ เหตุเกิดที่หอพักเจ็ดหญิงนะครับ คือมีนักศึกษาอยู่สองคนนะครับ เป็นผู้หญิง แล้วพักที่ชั้นสามของหอพักหญิงแห่งนี้นะครับ แล้วตอนนั้นเป็นช่วงใกล้สอบเนี่ย นักศึกษาทั้งสองคนจะต้องอ่านหนังสือสอบ แต่ว่านักศึกษาคนหนึ่งเกิดไม่สบายขึ้นมา คือมีไข้ขึ้นสูงนะครับ เพื่อนที่อยู่ห้องเดียวกัน เขาก็เป็นห่วงนะครับ ซื้อยาซื้ออะไรมาให้กิน แต่ก็ยังไม่หายนะครับ เพราะว่าไข้ขึ้นสูงมาก พอตอนเย็นเพื่อนก็ถามคนที่ป่วยว่า อยากจะกินอะไรไหม เดี๋ยวจะไปซื้อมาให้ คนที่ป่วยก็บอกว่า อยากกินผัดไทย เพื่อนคนนั้นเขาก็เลยอาสาจะไปซื้อผัดไทยมาให้ หลังจากที่เพื่อนออกจากห้องปุ๊บ คนที่ป่วยก็พยายามจะลุกขึ้นมาอ่านหนังสือนะครับ แต่ว่าอ่านได้ไม่นานก็ไข้ขึ้น ก็เลยนอนต่อ เวลาผ่านไปได้หนึ่งชั่วโมง ฝนก็ตกหนัก แล้วสักพักก็มีเสียงฟ้าร้อง ทำให้เพื่อนคนที่หลับอยู่เนี่ย สะดุ้งตื่นขึ้นมา ดูนาฬิกา ปรากฏว่าเที่ยงคืนแล้วนะครับ แกก็มองไปรอบ ๆ ห้อง แต่ก็ยังไม่เห็นเพื่อนที่ออกไปซื้อผัดไทยเนี่ย กลับมาสักที ก็เลยเอะใจว่า เป็นอะไรหรือเปล่า ทีนี้พอโทรเข้าไปที่มือถือเนี่ย ก็ไม่มีคนรับสายนะครับ ก็เลยรู้สึกเป็นห่วง ในระหว่างที่นั่งรอเพื่อนกลับมา ก็ได้ยินเสียง ป๊อก..ป๊อก..ป๊อก..เป็นเสียงเบา ๆ นะครับ ดังขึ้นมาจากบันได สักพักเสียงก็เปลี่ยนไป กลายเป็นเสียง ครืด..ครืด..เพื่อนที่นั่งรอก็สงสัยว่า นี่มันเสียงอะไร ใครมาทำอะไรแถวนี้ เสียงที่ได้ยินก็เริ่มดังขึ้นเรื่อย ๆ เริ่มดังชัดเจนขึ้นเรื่อย ๆ ป๊อก..ป๊อก..ป๊อก..ครืด..ครืด..จนในที่สุด เสียงดังกล่าวก็มาหยุดที่หน้าห้องของเพื่อนที่นั่งรอ เพื่อนคนนั้นก็มองไปที่ประตู คอยดูว่าจะมีใครเข้ามาที่ห้องหรือเปล่า พอแกมองไปที่ประตูปุ๊บ แกก็ได้ยินเสียงลูกบิดดัง แกร็ก ๆ แกร็ก ๆ แกร็ก ๆ ...แกก็ตกใจ ใครมาบิดประตูห้อง สักพักก็ได้ยินเสียง ก๊อก ๆ ๆ ! ก๊อก ๆ ๆ ! ทีนี้แกก็เลยคิดว่าคงจะเป็นเพื่อนที่ไปซื้อผัดไทยมาให้กลับมาแล้ว แกก็เลยลุกออกไปจากเตียง เดินไปเปิดประตูให้เพื่อน พอเปิดประตู แอ๊ด!..ปรากฏว่าไม่มีใครอยู่หน้าประตูเลย เพื่อนก็เลยงง แล้วเมื่อกี้เสียงอะไร? ทีนี้พอมองไปรอบ ๆเนี่ย ก็เห็นเป็นรอยน้ำนะครับอยู่ที่บันได ก็เลยแปลกใจว่าน้ำมาจากไหน ทีนี้พอหันไปดูที่หลังประตู แกก็เห็นผัดไทยเนี่ย แขวนอยู่ที่ลูกบิด แต่ว่าไม่เห็นเพื่อนที่ไปซื้อมาให้นะครับ สักพักเสียงโทรศัพท์ก็ดังขึ้น กริ๊งๆ! แกก็เดินไปรับโทรศัพท์ ปรากฏว่าเป็นเสียงของเพื่อนที่ไปซื้อผัดไทยมาให้นะครับ พูดบอกว่า “กินข้าวแล้วอย่าลืมกินยาด้วยนะ วันนี้จะยังไม่เข้าไปหา เดี๋ยวพรุ่งนี้เจอกัน” สักพักก็วางสายไป เพื่อนคนที่ป่วยก็รู้สึกโล่งใจนะครับ วันต่อมาในตอนเช้า ก็มีเพื่อนนักศึกษาอีกคนหนึ่งนะครับ วิ่งขึ้นมาที่ห้อง มาเคาะประตูห้อง ปัง ๆ ๆ ! ปัง ๆ ๆ ! เพื่อนคนที่ป่วยก็ลุกขึ้นมาจากเตียง ไปเปิดประตูให้นะครับ พอเปิดประตูปุ๊บ นักศึกษาคนที่มาเคาะห้องบอกว่า “เออ..เมทแกน่ะ ที่อยู่ห้องนี้เนี่ย ตายแล้วนะ” เพื่อนคนที่เปิดประตูให้ก็ตกใจนะครับ จะเป็นไปได้ยังไง ก็ในเมื่อ เมื่อคืนเนี้ยยังโทรมาหาอยู่เลย คือเรื่องมันเป็นอย่างนี้นะครับ เพื่อนที่ไปซื้อผัดไทยมาให้เนี่ย แกโดนรถชนแล้วก็แขนขาหักหมดเลยนะครับ แต่ว่าแก เอ่อ..เป็นห่วงเพื่อนนะครับ กลัวเพื่อนจะหิวและไม่สบาย ก็เลยพยายามเนี่ย ลากตัวเองขึ้นมาจากบันไดนะครับ จะได้ยินเป็นเสียง ครืด..ครืด..ทีนี้แขนขาของแกใช้การไม่ได้แล้ว แกก็เลยเอาปากเนี่ย คาบถุงผัดไทยเอาไว้นะครับ แล้วก็ใช้คางตัวเองเนี่ย ค่อย ๆ เกาะบันไดมาทีละขั้น ป๊อก..ป๊อก..ป๊อก..เกาะมาเรื่อย ๆ นะครับ จนกระทั่งถึงหน้าห้องของเพื่อนคนที่ป่วย แล้วก็เอาปากเนี่ย คาบผัดไทยไปแขวนไว้ที่ประตูห้องเอาไว้ ส่วนรอยน้ำ ก็เป็นรอยน้ำฝนนะครับ ที่ฝนตกหนัก แล้วแกก็ลากตัวเองขึ้นมา ก็เลยกลายเป็นรอยน้ำ ขึ้นมาที่บันไดนะครับ